رواية إنجيل الأمازيغ العهد الأخير
انجيل الأمازيغ العهد الأخير هي رواية تصدرات فأواخير سنة 2019 من طرف الروائي المغريبي عبد الله لحسايني عن دار مكتبة سلمى فـ تيطوان.

تفاصيل ديال الرواية 
كتحكي على بطل رواية سابقة لنفس الكاتب واللي سميتو سعيد واللي رجع مهتم باللاهوت المسيحي خصوصن للقس المسيحي المعارض اللي يتسمى

آريوس اللي عاش فلقرون اللولى المسيحية. بطل الرواية مهتم تا بالتاريخ و لمخطوطات نقدر يكتشف مخطوطات ديال انجيل بالأمازيغية هاذ الإنجيل مكتوب فيه على القس آريوس. البطل لي سميتو سعيد و تا بطاليوس غادي يوليو يلقبوه بآريوس من كثرة ما يهدر عليه. ولحقاش مهتم بالفيزيك الكمومية ويحاول بلمساعدة ديال الاستاذ ديالو انو يلقا طريݣة باش يخرج من هاذ العالم ويرجع للماضي باش يتلاقا هاذ القس.

وفيعلا غادي يستغل طريقة تجمع بين التصوف والبوذية ولفيزيك لأنو الإلكترونات هوما لي يقدرو يرجعو للماضي ولهذا حسب البطل فإن التركيز عن طريق التأمل البوذي اليوݣا ولا الحضرة الصوفية يخلي الالكترونات ديال الجسم أنهم يرجعو للماضي.فعلا يرجع للماضي ويتلاقى بشخصية مسيحية فسوريا الشام ديك لوقت ولي كيعتبر نفسو تجسود ديال القس آريوس وكيبدا مع سنسلة ديال النيقاشات اللاهوتية ويعطيه هاذ الشخصية بلاصة موهيمة . أما اللي دايرين بهاذ السيد غادي يحسدو البطل ويحاولو يغتالوه.. وفاطار المقاومة ديالو ليهم يكتشف بلي كل اللي عاشو كان حلم وكانو مزال فالزاوية. ويقرر أنو يفتح صفحة فلفايسبوك ويعلن أنو هو اريوس ديال هاذ العصر وأن التعليمات ديالو هي الإنجيل العهد الأخير لي هي بشارة الخلاص من الشكل القديم للأديان وأن الدين هو تقديس الإنسان وحقوق الإنسان.

لبطل غادي يموت بعد سنوات ولكن بدل أنو يتحقق الهدف ديالو الناس غادي ترجع للعادة القديمة ديالها بحال ما صرت تاحاجة.

الكاتب عبد الله لحسايني عندو رواية أخرى سميتها بطاليوس عاد إلى مقدونيا وفهاذ الرواية انجيل الأمازيغ كيعتمد على فقرات من الرواية الأولى كما لو كانت الجزء الثاني باش يبيين الترابط بيناتهم وباش يخلق نوع من الواقع الافتراضي الأدبي..

عيون لكلام 

كتوبا
لأداب لمغريبي